Diari Oficial de la Generalitat Valenciana


Sumari del DOGV 5361, del 05-10-2006 (2006/10375)

RESOLUCIO de 12 de setembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni entre la Generalitat Valenciana (Conselleria de Cultura, Educació i Esport) i l'Ajuntament de Pilar de la Horadada (Alacant), per a la reclassificació com a professional del Conservatori Elemental de Música .Mariana Baches. de titularitat municipal d'eixa localitat, amb canvi de domicili.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5361

Data del DOGV
:   05-10-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/10395


Data del document
:   12-09-2006

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Cultura i Educació
    * Pilar de la Horadada
    * administració local
    * centre d'ensenyament
    * cooperació administrativa
    * música

RESOLUCIO de 12 de setembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni entre la Generalitat Valenciana (Conselleria de Cultura, Educació i Esport) i l'Ajuntament de Pilar de la Horadada (Alacant), per a la reclassificació com a professional del Conservatori Elemental de Música .Mariana Baches. de titularitat municipal d'eixa localitat, amb canvi de domicili. [2006/10570]  
Subscrit, després de la tramitació prèvia reglamentària, entre la Generalitat Valenciana (Conselleria de Cultura, Educació i Esport) i l'Ajuntament de Pilar de la Horadada (Alacant), el 22 de maig de 2006, un Conveni per a la reclassificació com a professional del Conservatori Elemental de Música .Mariana Baches. de titularitat municipal d'eixa localitat, amb canvi de domicili, i en compliment del que establix la clàusula desena del Conveni, cal publicar en el Diari Oficial de la Generalitat l'esmentat Conveni, que ha quedat inscrit en el Registre de Convenis amb el número 0779/2006, i que figura com a annex d'esta resolució.  
València, 12 de setembre de 2006.. El director general de Relacions amb les Corts i Secretariat del Govern: Antonio V. Peral Villar  
CONVENI ENTRE LA GENERALITAT VALENCIANA (CONSELLERIA DE CULTURA, EDUCACIÓ I ESPORT) I L'AJUNTAMENT DE PILAR DE LA HORADADA (ALACANT), PER A LA RECLASSIFICACIÓ COM A PROFESSIONAL DEL CONSERVATORI ELEMENTAL DE MUSICA .MARIANA BACHES. DE TITULARITAT MUNICIPAL D'EIXA LOCALITAT, AMB CANVI DE DOMICILI.  
València, 22 de maig de 2006.  
REUNITS  
D'una banda, l'Honorable Sr. Alejandro Font de Mora Turón, conseller de Cultura, Educació i Esport de la Generalitat Valenciana, facultat per al present acte mitjançant acord adoptat pel Govern Valencià en la reunió del dia 28 d'abril de 2006.  
De l'altra banda, el senyor Ignacio Ramos García, alcalde-president de l'Ajuntament de Pilar de la Horadada, facultat per al present acte per l'acord del ple de l'Ajuntament de 10 de març de 2006 i assistit pel senyor Javier Fernández Poyatos, secretari de la corporació.  
MANIFESTEN  
1. L'Ajuntament de Pilar de la Horadada titular del Conservatori Elemental de Música .Mariana Baches. de l'esmentada localitat, domiciliat al carrer Bélmez, 32, i número de codi 61796508, acordà sol·licitar la reclassificació com a professional de dit Conservatori, dins del marc educatiu de la Llei Orgànica 1/1990, de 3 d'octubre d'Ordenació General del Sistema Educatiu.  
2. Mitjançant el Conveni signat el 15 de maig de 1995, entre la Generalitat Valenciana i l'Ajuntament de Pilar de la Horadada (DOGV de 8 de setembre) es va transformar él centre no oficial renonegut d'ensenyaments musicals de grau elemental de Pilar de la Horadada en Conservatori Elemental de Música.  
3. La Inspecció Educativa i el Servei de Gestió i Supervisió de Projectes i Construccions han emés informes favorables a la petició atés que s'ajusta al que s'establix en el Reial Decret 389/1992 de 15 d'abril, pel qual s'establixen els requisits mínims dels centres que impartixen ensenyaments artístics, així com en el Decret 151/1993, de 17 d'agost, del Govern Valencià, (derogat parcialment pel Decret 94/1994, de 24 de maig i modificat pels decrets 72/1996, de 2 d'abril i 216/1997, de 30 de juliol), pel qual s'establixen els currículums dels graus elemental i mitjà de música i es regula l'accés als citats graus, en allò referit als objectius, continguts i sistema d'avaluació corresponents als estudis de grau mitjà sol·licitats.  
Per tot això, en virtut de les competències que atorga el Reial Decret 2.093/83, de 28 de juliol sobre traspàs de funcions i serveis de l'administració de l'Estat a la Generalitat Valenciana en matèria d'Educació, i la Llei 7/1985, de 2 d'abril, reguladora de les Bases de Règim Local, la Conselleria de Cultura, Educació i Ciència i l'Ajuntament de Pilar de la Horadada acorden subscriure el present conveni d'acord conformement a les següents  
CLÀUSULES  
Primera  
S'acorda la reclassificació com a professional del Conservatori Elemental de Música .Mariana Baches. de Pilar de la Horadada, que passarà a anomenar-se Conservatori Professional de Música .Mariana Baches., número de codi 95668355, i canvi de domicili, al carrer Palomas-La Carrasca, s/n (instal·lacions del C.P. Mediterráneo), en la mateixa localilitat.  
Segona  
El Conservatori Professional de Música .Mariana Baches. de Pilar de la Horadada, impartirà, amb reconeixement oficial i plenes facultats acadèmiques, els ensenyaments prevists en la Llei Orgànica 1/1990, de 3 d'octubre, corresponents a les especialitats de grau elemental i mitjà següents: Piano, Violí, Viola, Violoncel, Contrabaix, Flauta Travessera i de Bec, Oboè, Clarinet, Llenguatge Musical, Saxòfon, Fagot, Trompa, Trompeta, Trombó, Tuba, Percussió i Guitarrra, amb una capacitat de 112 llocs escolars per al grau elemental i 180 per al grau mitjà.  
Així mateix, impartirà la resta d'assignatures obligatòries previstes en els currículums de grau mitjà i elemental que, per a cadascuna de les especialitats assenyalades, assenyala el Decret 151/1993, de 17 d'agost de Govern Valencià.  
Tercera  
A efectes administratius, i exclusivament quant als ensenyaments de grau mitjà, el Conservatori Professional de Música .Mariana Baches. de Pilar de la Horadada, queda adscrit al Conservatori Profesional de Música d'Elx (número de codi 85890498).  
Quarta  
Correspon al titular del Conservatori Professional de Música .Mariana Baches. de Pilar de la Horadad, la dotació presupostària necessària per a les despeses derivades de personal docent i no docent, així com del funcionament de l'esmentat centre, independentment de la posibilitat de concórrer a totes les convocatòries públiques que realitze la Conselleria de Cultura, Educació i Ciència per a la concessió de subvencions als centres públics d'ensenyaments de música.  
Cinquena  
El Conservatori Professional de Música .Mariana Baches. de Pilar de la Horadada, se sotmetrà a l'autoritat de la Conselleria de Cultura, Educació i Ciència i de la Inspecció Educativa en aquells supòsits prevists al Decret 180/1992, de 10 de novembre, del Govern Valencià pel qual es regulen l'organització i funcions de la Inspecció Educativa de la Comunitat Valenciana i s'establix el sistema d'accés i permanència en l'exercici.  
Sisena  
El titular del Conservatori es compromet a:  
a) Complir allò que establix el títol segon, pel que fa als órgans de govern dels centres públics, de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents.  
b) Complir els requisits establits en el Reial Decret 389/1992, de 15 d'abril, pel qual s'establixen els requisits mínims dels centres que impartixen ensenyaments artístics.  
c) Que els plans d'estudis, programes, dedicació horària, nivells i sistema d'avaluació que s'hagen de desenvolupar siguen els establits en la legislació vigent: Reial Decret 756/1992 de 26 de juny, Decret 151/1993, de 17 d'agost, del Govern Valencia modificat pels decrets 94/1994, de 24 de maig, 72/1996 de 2 d'abril i 216/1997, de 30 de juliol.  
d) Seguir les directrius acadèmiques de l'administració educativa per als centres dependents de la Conselleria de Cultura, Educació i Ciència, pel que fa a l'organització escolar del conservatori, i a presentar cada curs acadèmic una programació general anual en què consten les dades acadèmiques i administratives del centre.  
Així mateix, haurà de notificar a la Conselleria de Cultura, Educació i Ciència les modificacions d'horari i els canvis de professorat que puguen produir-se, i adjuntar-hi els documents que justifiquen el compliment de la titulació exigida al nou professorat.  
e) La custòdia d'actes, expedients d'alumnes, registres de correspondència oficial i els documents de caràcter administratiu que es generen en virtut de les facultats que se li confereixen.  
Setena  
Els efectes d'este conveni s'entendran referits a apartir del curs acadèmic 04/05 pel que fa al reconeixement dels nous ensenyaments que s'autoritzen de la nova ordenació educativa.  
Vuitena  
Qualsevol modificació que es produïsca en els ensenyaments, instal·lacions i la resta de requisits mínims que, segons la normativa aplicable ha de reunir el centre, serà notificada a l'administració educativa, la qual instruirà el corresponent expedient que es tramitarà per similitud conforme al procediment regulat en el títol IV del Reial Decret 332/92, de 3 d'abril. Finalitzarà la seua aprovació per orde del conseller de Cultura, Educació i Esport.  
Novena  
El present conveni tidrà una duració indefinida, no obstant això podrà ser extingit, per qualsevol de les causes següents:  
a. Per mutu acord de les parts  
b. Per incompliment de les obligacions assumides per l'Ajuntament de Pilar de la Horadada.  
c. Per denúncia d'una de les parts, sempre que hi haja un avís previ de, com a mínim, sis mesos abans de l'inici del curs acadèmic en el qual s'haja d'extinguir.  
d. Per canvi de titularitat del centre o cessament de les activitats  
Dita extinció surtirà efecte a partir de la fi del curs en què es donen les causes esmentades.  
En els supòsits prevists en els punts b) i d) l'extinció requerirà la comunicació prèvia de la Conselleria al titular del Conservatori.  
Deu  
El present conveni caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més a més de ser publicat en el Diari Oficial de la Generalitat.  
Com a prova de conformitat i perquè en quede constància, les dues parts firmen el present conveni al lloc i la data consignats anteriorment.  
El conseller de Cultura, Educació i Esport: Alejandro Font de Mora Turón  
El alcalde-president de l'Ajuntament de Pilar de la Horadada: Ignacio Ramos García  
Davant meu: El secretari de l'Ajuntament de Pilar de la Horadada: Javier Fernandez Poyatos